**VJERONAUK: KRITERIJI ZA PROCJENU USPJEHA I OCJENJIVANJA RADA**

ZNANJE:

• ODLIČAN (5) – učenik je u putpunosti usvojio teme propisane planom i programom, naučeno izlaže s puno detalja bez pomoći nastavnika. Samoincijativan je i izvrsno se snalazi u opširnosti sadržaja.

• VRLO DOBAR (4) – učenik je dosta dobro usvojio teme propisane planom i programom, primjenjuje usvojeno znanje uz minimalnu pomoć nastavnika. Ima samoinicijativu i dobro se snalazi u opširnosti sadržaja.

• DOBAR (3) - učenik je teme i sadržaje propisane planom i programom većinom usvojio, dobro poznaje sadržaj, ali ga ne zna primjeniti bez pomoći nastavnika.

• DOVOLJAN (2) - učenik je samo djelomično usvojio teme i sadržaje, prepoznaje osnovne pojmove, ali ih reproducira tek uz veliku pomoć nastavnika.

• NEDOVOLJAN (1) - učenik nije usvojio obrađeni sadržaj, ne prati, ne reproducira, ne prepoznaje obrađene teme i sadržaje.

STVARALAČKO IZRAŽAVANJE:

• ODLIČAN (5) – vrlo razvijena sposobnost slušanja, govorenja, uspoređivanja. Učenik pokazuje samostalnost u izražavanju novih pojava unutar obrađenih sadržaja. Izrazito kreativan i komunikativan, te se vrlo maštovito likovno, pismeno i scenski izražava.

• VRLO DOBAR (4) – učenik ima razvijenu sposobnost slušanja, govorenja, redovito traži izazov, dobro uočava i otkriva nove situacije u obrađenim sadržajima uz manju pomoć učitelja. Kreativan, ima sposobnost likovnog, pismenog i scenskog izražavanja. DOBAR (3) - kod učenika uglavnom ravijena sposobnost slušanja i govorenja, otkriva nove situacije unutar obrađenog sadržaja tek uz veliku pomoć učitelja. Zalaže se prema svojm mogućnostima unutar različitih oblika stvaralačkog izražavanja.

• DOVOLJAN (2) – djelomice razvijena sposobnost, slušanja, govorenja, razlikovanja unutar obrađenog sadržaja. Vrlo teško i uz pomoć nastavnika interpretira biblijske i druge sadržaje. Nemaštovit u pismenom, likovnom i scenskom izražavanju.

• NEDOVOLJAN (1) – nema razvijene sposobnosti, uspoređivanja, razlikovanja, govorenja. Ni uz pomoć nastavnika ne želi ili ne može interpretirati biblijske i druge sadržaje. Odbija se izražavati bilo pismeno, likovno ili scenski.

KULTURA MEĐUSOBNOG KOMUNICIRANJA:

• ODLIČAN (5) – učenik izvrsno surađuje s ostalim učenicima i učiteljem. Aktivno sudjeluje u nastavnom procesu, zainteresiran za rad, traži izazove, pažljivo sluša, ljubazan prema drugima. Uzornim ponašanjem vrlo pozitivno djeluje na ostale učenike. Otvoren za suradnju i razgovor.

• VRLO DOBAR (4) – učenik dosta dobro surađuje s ostalim učenicima i učiteljem. Ima razvijene sposobnosti slušanja, razgovora, suradnje i pomaganja drugima. Uzorno se ponaša na satu.

• DOBAR (3) – učenik povremeno ostvaruje suradnju s drugim učenicima i učiteljem. Na veliki poticaj učitelja sudjeluje u razrednim raspravama. Ponekad ometa zajednički rad drugih učenika i učitelja.

• DOVOLJAN (2) – učenik gotovo uopće ne ostvaruje suradnju s drugim učenicima i učiteljem, treba ga poticati na pozitivnu verbalnu komunikaciju, često ometa rad, nepristojan.

• NEDOVOLJAN (1) – učenik ne ostvaruje nikakvu suradnju s drugim učenicima i učiteljem. Vrlo često ometa komunikaciju u razredu, nepristojan, prijeti, potiče druge na neposluh.